rlitschk/wikidir huggingface dataset:
D’ Madeleine Will [madlɛn vil](info) (* 1. Nowamber 1910 z’ Mìlhüüsa; 1. Janner 2012 àui doo) ìsch a elsassischa Orgànìschta, Kùmponìschta un Müüsiklehrera gsìì. D’ Madeleine Will ìsch àm 1. Nowamber 1910 ìn’ra protäschtàntischa Fàmìlia z’ Mìlhüüsa-n-uff d’ Walt kumma. Sa ìsch s’ zwaitältschta vu da dräi Kìnder vum Georges Will gsìì. Dr Vàtter, ìsch Àrzt gsìì, àwwer hàt unter’m Hans Pfitzner Müüsik gschtudiart ghàà un ìsch Choorlaiter gsìì. Ar hàt àui d’ Orkäschtergsällschàft vu Mìlhüüsa glaita. D’ Will hàt àn da Konsärwàtooria vu Mìlhüüsa un Bààsel gschtudiart, wu sa biim Adolphe Hamm Orgel glehrt hàt. Z’ Bààsel ìsch sa d’ ainziga Fràui ìm Felix Weingartner siinera Diriganta-Klàssa gsìì. Ànna 1946 ìsch sa Lehrera fìr Orgel, Kùmposizioon, Bloosmüüsik, Kontrapunkt un klàssischa Müüsikgschìcht àm Mìlhüüser Konsärwàtoorium worra. Därt hàt sa ìhra gànza Kàrriar gmàcht un hàt zàhlriicha Müüsikànta gebìlda, wia dr André Stricker, d’ Agnès Candau, dr Daniel Maurer, dr Frédéric Humber un dr Pascal Reber. Züadam ìsch d’ Will 55 Joohra làng Kàpallmaischtera un Titülààrorgànìschta àn dr protäschtàntischa Schtefàànskìrìch z’ Mìlhüüsa gsìì, un hàt Theàtermüüsik àm Elsassischa Theàter vu Mìlhüüsa dirigiart. Sa ìsch àui àls Noohfolgera vum ìhrem Vàtter Dirigianta vum Baas continuo vu dr Mìlhüüser Gsällschàft fìr Kìrchamüüsik (dr
D’ Saison 2022 vu dr Volleybàll-Nàzioonaliga vu da Manner (anglisch 2022 Volleyball Men’s Nations League) ìsch d’ viarta-n-Üüssgààb vu dam Wättbwarb gsìì. Dr Wattkàmpf hàt vum 7. Jüüni bis àm 10. Jüüli 2022 schtàttgfunda, un d’ Finààlrunda-n-ìsch vum 20. bis àm 24. Jüüli 2022 bii Bologna ìm Itàlia gschpìelt worra. D guldiga-n-Üüsszaichnung hàt d’ frànzeescha Mànnschàft bikumma, noh-n-em Andschpìel geega d’ Verainigta Schtààta. Ìm Wättbwarb hann d’ 16 Mànnschàfta doo d’rnaawa mìtgmàcht: Argentinien Àrgentinia Australien Àuischtrààlia Brasilien Bràsilia Bulgarie Bülgària China Volksrepublik Kiina Deutschland Diitschlànd Frankreich Frànkrììch Iran Iràn Italien Itàlia Japan Jàpàn Kanada Kànàdà Niederlande Nììderlànd Polen Poola Serbien Serbia Slowenien Sloweenia Vereinigte Staaten Verainigta Schtààta D’ rüssischa Nàzionààlmànnschàft ìsch wagem Kriag ìn dr Ukràina schuu vor àm Ààfàng vum Wättbwarb vum Mìtmàcha-n-üüssgschlossa worra. Gschpìelt worra-n-ìsch d’ Finààlrunda vum 20. bis àm 24. Jüüli 2022 z’ Casalecchio di Reno bii Bologna ìm Itàlia. Offiziälla Websitta (anglisch) Informàzioona biim Diitscha Volleybàll-Verbànd (hoochdiitsch) FIVB declares Russia and Belarus not eligible for international and continental competitions. FIVB, 1. März 2022, abgruefen am 22. März 2022 (änglisch).
Swiss Volley (SV) ìsch dr Dàchverbànd vum Volleybàllschport ìn dr Schwiiz. Grìnda worra-n-ìsch’r àm 22. Hornung 1958 àls Schwiizerischer Volleybàllverbànd (SVBV) z’ Friiburg ìm Üechtland. Züa ìhra-n-Uffgààwa gheera d’ Beträijung vu da Nàzionààlmànnschàfta vu da Fràuija un da Manner. Swiss Volley-n-ìsch Mìtglìed ìm Internàzionààla Volleybàll-Verbànd (FIVB) un ìm Öiropäischa Volleybàll-Verbànd (CEV). Dr Schwiizerisch Volleybàllverbànd (SVBV) ìsch ànna 2002 noh mehrera finànziälla Kriisa komplätt umgschtällt worra. Drbii ìsch dr hìttiga Namma Swiss Volley (SV) uffgnumma worra, fìr d’ Ärnäijerung ìn da Àuiga vum Pupblikum verdiitliga. Doo ìsch àui dr Sìtz vum Verbànd vu Stans (NW) uff Bärn verlagt worra. d’ Presidànta bis hìtt Swiss Volley orgànisiart d’ dräi heechschta Schpìelklàssa ìn dr Schwiizer Volleybàll-Maischterschàft (àlso d’ Nàzionààlliga A, d’ Nàzionààlliga B un d’ 1. Liga) so wia dr Schwiizer Cup un dr Supercup. Ìn dr NLA wara d’ Schwiizer Volleybàll-Maischter ärmìttelt. ’S gìtt àui dr Indoor Sports Supercup. D’ 15 Regionààlverband orgànisiara-n-Amateurliga: Region Aargau (SVRA) Region Bààsel (SVRBA) Region Bärn (SVRBE) Region Friiburg (SVRF) Region Gämf (SVRG) Region GSGL (SVGSGL) Region Ìnnerschwiiz (SVRI) Region Jura-Seeland (SVRJS) Region Näijaburg (SVRN) Region Nord-Oschtschwiiz (SVRNO) Region Soledurn (SVRS) Region Waadt (SVRV) Region Wallis (SVRW) Region Züri (SVRZ) Regione Ticino e Moesa (SVRTM) Offiziälla Websitta
Dr Palais des Sports Gilbert-Buttazzoni [palɛ de spɔʁ ʒilbɛʁ butadzɔni](info) ìsch a Mehrzwackhàlla z’ Mìlhüüsa-n-ìm Owerelsàss. Sa befìndet sìch àm Boulevard Charles-Stoessel 16. D’ Hàlla-n-ìsch ànna 1958 bàuia worra. Ànna 2000/2001 ìsch sa vu dr Gsällschàft AEA Architectes ärfrìscht un vergreessert worra —d’ Àrweeta hann ìnsgsàmt 10,603 Milioona Öiro koschta. Sitter’m 1. Janner 2010 wìrd sa vum Kommünààlverbànd Mulhouse Alsace Agglomération verwàltet. Dr Palais des Sports ìsch äbb 7.000 Kwàdrààtmääter grooss. Ar bschteht aigentlig üss zwai Schportshàlla. Ìm groossa Sààl känna 3.613 Besüacher sìtza, ìm klaina Sààl numma 250. ’S gìtt àui a VIP-Ràuim fìr d’ Schponsor. Bnutzt wìrd dr Palais des Sports vu mehrera lokààla Schportsveraina, wia Volley Mulhouse Alsace, Mulhouse Handball Sud Alsace un FC Mulhouse Basket. Sitter 2019 ìsch dr Palais des Sports noh-n-em Mìlhüüser Politiker Gilbert Buttazzoni gnännt. dr Palais des Sports uff dr Websitta vu dr Gmaindverwàltung Mìlhüüsa (frànzeesch) Palais des Sports. In: Structurae (französisch). Rénovation & agrandissement Palais des Sports Mulhouse. AEA Architectes, abgruefen am 25. Juli 2022 (französisch). Le Palais des Sports. Volley Mulhouse Alsace, abgruefen am 25. Juli 2022 (französisch). P.G.: Un Palais des sports au nom de Gilbert Buttazzoni. In: Dernières Nouvelles d’Alsace. 23. Dezember 2019, abgruefen am 25. Juli 2022
Dr Gilbert Buttazzoni ( [ʒilbɛʁ butadzɔni](info) odd’r [bytadzɔni](info); * 4. Mai 1947 z’ Mìlhüüsa; † 24. Àuigscht 2019) ìsch a elsassischer Politiker gsìì. Ar ìsch bis 2014 Mìtglìed ìm Mìlhüüser Gmaindaroot gsìì, un Mìtglìed ìm owerlesassischa Generààlroot vu 2001 bis 2015. Uff d’ Walt kumma-n-ìsch dr Gilbert Buttazzoni ànna 1947 z’ Mìlhüüsa, àls Suhn vum Arnaldo Buttazzzoni un dr Marina Del Degan. Mìt 17 Joohra-n-ìsch’r ìm Betriib vum Vàtter iigschtällt worra. Dàs Unternamma hàt’r vu 1968 bis 1982 glaita. Schpeeter hàt’r sii aigana Täckschtildruck-Unternamma grìnda, wo-n-’r ànna 1992 ìn’ma Fàmìliamìtglìed verkàuift hàt. Vu 1982 bis 1992 ìsch’r Mìtglìed ìm Verain ARC gsìì, wo Krabsforschung finànziäll unterschtìtzt. Ànna 1992 ìsch dr Buttazzoni ain vu da Schtällvertrattenda vum Mìlhüüser Bìrgermaischter Jean-Marie Bockel (PS) worra. Àn dara Schtälla-n-ìsch’r veràntwortlig fìr Schport gsìì. Àb 2003 ìsch’r Veràntwortlig’r fìr Tourischmus un Groossärraignissa gsìì. Ànna 2001 hàt’r sìch àn da Kàntoonwàhla-n-àls pàrtäilooser Kàndidààt ìm Kàntoon Mìlhüüsa-Nord uffgschtällt. Àm zwaita Wàhlgàng ìsch’r mìt 54 Prozant vu da Schtìmma geega dr Gérard Freulet (FN) ìn dr owerelsassischa Generààlroot gwählt worra. Noh dr Wàhl ìsch’r Mìtglìed vu dr Soziàlìschta Pàrtäi worra. Àn dr Gmaindawàhl vu 2008 hàt’r sìch uff dr Lischta vum Pierre Freyburger (PS), em Geegner vum Bockel,
S’ Nouveau dictionnaire de biographie alsacienne [nuvo diksjɔnɛʁ də bjɔɡʁafi alzasjɛn](info) (wärtlig „Näi Wärterbüach fìr elsassischa Laawesbschriiwung“; kurz NDBA) ìsch d’ Regionààlbiogràfii vum Elsàss. Üüssgaa worra-n-ìsch s’ Wark vu dr Fédération des sociétés d’histoire et d’archéologie d’Alsace. Fìr dr Uffsàtz ìsch dr Jean-Pierre Kintz veràntwortlig gsìì. ’S ìsch vu 1982 bis 2007 ìn 49 Bander ärschìena un umfàsst Iitraag züa 12.719 Pärsoona uff 5.148 Sitta. Dr Pärsoona-Tail ìsch ìn 42 Bander vun A bis Z ärschìena; drzüa sìnn 6 Bander mìt Noohtraag so wia-n-a Bànd àls Generààlregischter veräffentligt worra. S’ Wark umfàsst Iitraag züa Pärsoona vun àlla Zitta, wo-n-ìm Elsàss glabt hann odd’r a bediitenda Rolla ìn dr Gschìcht vum Elsàss gschpìelt hann. S’ Wark ìsch vollschtandig uff Frànzeesch. Jean-Pierre Kintz: Le Nouveau dictionnaire de biographie alsacienne. La fin d'un long parcours. In: Revue d’Alsace 132, 2006, S. 513–516. Jean-Pierre Kintz: Le Nouveau dictionnaire de biographie alsacienne. In: Revue d’Alsace 133, 2007, S. 523–528. Offiziälla Websitta (NetBDA) (frànzeesch)
Hancock ìsch a klaina Schtàdt ìm Washington County ìm US-Bundesschtààt Maryland. Ànna 2010 hàt sa 1.546 Iiwoohner ghàà. D’ Schtàdt Hancock lìegt ìm Wäschta vum Washington County, ìm 2,9 Kilomääter braita Schtraifa zwìscha da Granza zem Pennsylvania-n-àm Norda un zem Wäscht-Virginia-n-àm Süüda. Dur d’ Schtàdt fliasst dr Chesapeake & Ohio-Kànààl. Gnännt ìsch d’ Schtàdt noh-n-em Edward Joseph Hancock, Jr., wo zamma mìt’m George Washington ìn dr Àmerikànischa Revolüzioon kampft hàt. S’ Gebiat vum hìttiga Hancock ìsch zem äärschta Mol ìn da Joohra 1730 besiidelt gsìì. Wahrem Sezessionskriag àm 5. Janner 1862 hàt dr Generààl Stonewall Jackson fànga d’ Schtàdt àà belààgra. Waga da Watterbedingunga-n-ìsch’s àwwer ìhm nìt glunga. Àm Zänsüs vu 2010 sìnn z’ Hancock 1.545 Iiwoohner gsìì —dàs sìnn ìnsgsàmt 694 Hüüsshàlta un 407 Fàmilia gsìì. 97,7 % vu da Bewoohner sìnn Wiissa gsìì, 0,4 % Àfroàmerikàner, 0,5 % Ìndiàner, 0,5 % Àsiàta, un 1,0 % hann üss zwai odd’r mehr Ethnia gschtàmmt. D’ Làtiinoàmerikànier vun àlla Ethnia hann fìr 0,5 % vu dr Beväälkerung zeehlt. Dr Mediàànàlter ìsch 40,7 Joohra gsìì. 22,4 % vu da Bewoohner sìnn jìnger àls 18 gsìì; 8,8 % sìnn zwìscha-n-18 un 24 Joohra àlt gsìì; 23,5 % zwìscha 25 un 44 Joohra àlt,
Dr Thomas Peck Ochiltree (* 26. Oktoower 1837 z’ Livingston, Alabama; † 25. Nowamber 1902 z’ Hot Springs, Virginia) ìsch a àmerikànischer Politiker gsìì. Vu 1883 bis 1885 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Thomas Ochiltree-n-ìsch ànna 1837 z’ Livingston ìm Wäschta vum Bundesschtààt Alabama-n-uff d’ Walt kumma. Ar ìsch dr Suhn gsìì vum William Peck Ochiltree (1811–61). Ànna 1838 hàt’r zamma mìt siina Äältra ìn d’ salbschtandiga Repüblik Texàs gwàndelt. Uffgwàcksa-n-ìsch’r z’ Nacogdoches un Marshall ìm Oschta vum Schtààt. Därt ìsch’r ìn d’ äffentliga Schüala gànga. Ànna 1854 un 1855 hàt’r àls Mìtglìed vu da Texas Ranger àn Faldzììg geega d’ Apascha un Komantscha tailgnumma. Ànna 1857 ìsch’r mìt’ra Sunderärlàuibniss àls Rachtsànwàlt züagloo worra. Àls Ànwàlt hàt’r zamma mìt siim Vàtter z’ Marshall un Jefferson gschàfft. Ìn dara Zitt ìsch’r Mìtglìed ìn dr Demokrààtischa Pàrtäi gsìì. Ànna 1859 ìsch’r Sekretäär vu dr Demokrààtischa Schtààtsversàmmlung gsìì. Ìm Joohr druff ìsch’r Delegiart’r gsìì àn da baida Demokrààtischa Nàzionààlversàmmlunga, wo z’ Charleston (Süüdkàrolina) un Baltimore schtàttgfunda hann. Ìn dara Zitt ìsch’r àui Üüssgaawer vu dr Zittung „Star State Jeffersonian“ gsìì. Wahrem Sezessioonskriag hàt dr Ochiltree-n-ìm Heer vu dr Konfederàzioon diant, wu-n-’r Major worra-n-ìsch. Ìm Kriag ìsch’r
D’ Madison Davenport (* 22. Nowamber 1996 z’ San Antonio, Texàs) ìsch a àmerikànischa Schàuischpìelera. Ìhra äärschta-n-Ufftrìtta-n-àm Farnsah hàt d’ Davenport ànna 2005 ìm Àlter vun àcht Joohra ghàà, wu sa ìn da Seria Numbers – Die Logik des Verbrechens, Close to Home, CSI: NY un Hot Properties – Gut gebaut und noch zu haben Naawarolla gschpìelt hàt. Ànna 2006 hàt sa ìhra Schtìmma-n-ìm Sàuieegelkìnd Quillo ìm Ànimàzioonsfìlm Ab durch die Hecke glahnt (diitscha Schtìmma: Leonard Walenta), so wia-n-ìm nàmmensgliicha Videoschpìel un ìm Ànimàzioonskurzfilm Hammys Bumerang Abenteuer. Ànna 2007 ìsch ìhra Schtìmma-n-ìm Zaichatrìckfilm Christmas Is Here Again z’ loosa gsìì, wu sa àui dräi Müüssikschtìckla vum Toonschpüür vum Film gsunga hàt. Fìr dia Laischtung ìsch sa ànna 2008 fìr dr Annie Award ìn dr Kàtegorii „Bäschter Schtìmmaschpìel ìn’ra Ànimàzioons-Farnsahprodukzioon“ nominiart worra. Ànna 2008 hàt d’ Davenport ìm Filmluschtschpìel Kit Kittredge: An American Girl d’ Rolla vu dr Ruthie Smithens gschpìelt. Fìr dia Laischtung hàt sa zamma mìt dr Abigail Breslin, em Austin MacDonald, em Zach Mills, dr Willow Smith un em Max Thieriot dr Young Artist Award 2009 bikumma. Ànna 2009 hàt sa ìm Horrorfilm The Attic Door d’ Hàuiptrolla vu dr Caroline gschpìelt. Z’lätscht ìsch sa unteràndrem àls Gàscht
Criminal Minds /ˈkɹɪmənəl maɪndz/ ìsch a US-àmerikànischa Farnsahseria, wo zem äärschta Mol àm 22. Septamber 2005 vum Sander CBS üüssgschtrààhlt worra-n-ìsch. Dàrgschtällt wìrd ìn dr Seria d’ Àrwet vum FBI ìm Beraich vum operàtiiwa Fàllànàlysa dur d’ „Verhàlta-n-ànàlysa-Ainhait“, d’ soognànnta Behavioral Analysis Unit (kurz BAU). Ìm Mìttelpunkt vu da Ärmìttlunga schteha Profiiluffschtällung un Operforschung. Bis uff weeniga-n-Üüssnàhma sìnn d’ Folga vunainànder unàbhangig. Ànna 2016 hàt dr Schàuischpìeler Shemar Moore d’ Seria fàralooh. D’ bliiwenda Mìtglìeder vu dr Originààlbsatzung sìnn àlso dr Thomas Gibson, dr Matthew Gray Gubler, d’ A. J. Cook un d’ Kirsten Vangsness gsìì. Jedoch hàt dr Gibson noh’ma Zwìschafàll wahrem Dräij d’ Seria-n-àm Ààfàng vu dr zwälfta Schtàffel müassa fààralooh. Ìm Janner 2019 ìsch d’ Seria fìr a lätschta 15. Schtàffel verlängert worra, wo diräkt noh dr 14. Schtàffel produziart worra-n-ìsch. D’ zeh Folga vu dr lätschta Schtàffel sìnn ìm Janner un Hornung 2020 ìn da USA gsanda worra, un d’ Seria-n-ìsch mìt’ra Ààzàhl vun ìnsgsàmt 324 Episooda-n-àbgschlossa worra. Ain Joohr noh dr Üüsschtrààhlung vu dr 15. Schtàffel ìsch ìm Hornung 2021 vu Paramount+ a 16. Schtàffel mìt Folga bschtällt worra. Àm 13. Jüüli 2022 ìsch d’ Produkzioon vu dr 16. Schtàffel offiziäll ìn Ufftrààg gaa worra.
D’ Ava Max (bìrgerlig d’ Amanda Ava Koci; * àls Amanda Koçi àm 16. Hornung 1994 z’ Milwaukee, Wisconsin) ìsch a àmerikànischa Popsangera un Liadermàchera. Ànna 2016 hàt sa a Vertrààg bii Atlantic Records unterzaichent. Bii dam Label ìsch ìm Àuigscht 2018 ìhr äärscht ärfolgriich Liad Sweet but Psycho ärschìena. S’ Liad ìsch Nummer-Ains-Hit ìn 22 Lander gsìì, drunter ìm Groossbritànnia, Diitschlànd, Eeschtriich, dr Schwiiz, Schweeda un Näijseelànd. Ìm März 2020 ìsch ìhr Liad Kings & Queens üüssagànga, wo-n-uff Plàtz 13 vum US-Billboard Hot 100 gsìì-n-ìsch. Doo druff ìsch ìm Septamber 2020 ìhr äärscht Schtüdio-Àlbum Heaven & Hell ärschìena, wo-n-uff Plàtz zwai ìm Grossbritànnia un uff Plàtz 27 ìn da USA ànakumma-n-ìsch. Ìm Nowamber 2020 ìsch s’ Liad My Head & My Heart üssagànga, wo-n-uff Plàtz 18 ìm Groossbritànnia un uff Plàtz 45 ìm Àmerikà ànakumma-n-ìsch. Ìn dr Max ìhr zwai Schtüdio-Àlbum Diamonds & Dancefloors soll ìm Oktoower 2022 ärschiina. Fìr ìhr Wark hàt d’ Max mehrera-n-Üüsszaichnunga bikumma, drunter ain MTV Europe Music Award so wia-n-a MTV Video Play Award ìm Joohr 2019, un ain Swiss Music Award ànna 2021. Commons: Ava Max – Sammlig vo Multimediadateie Ìn dr Ava Max ìhra offiziälla Websitta (anglisch) Ava Max bi Discogs (änglisch)
D’ Carolina Giraldo Navarro (* 14. Hornung 1991 z’ Medellín), bekànnt unter ìhrem Kìnschtlernamma Karol G, ìsch a kolumbiànischa Reggaeton-, RnB- un Popsangera un Liaderschriiwera, wo vor àllem ìm schpànischschproochiga Ràuim bekànnt ìsch. Ìhra Kàrriar hàt d’ Giraldo-n-ààgfànga, wu sa ìn dr kolumbiànischa Wärsioon vum Farnsah-Wattkàmpf The X Factor ufftratta-n-ìsch. Sa ìsch ànna 2014 uff Näi York üssgwàndert un hàt a Vertrààg biim Label Universal Music Latino unterzaichent. Ìhr äärschter Hit ìsch s’ Liad Ahora Me Llama gsìì, wo sa zamma mìt’m puertorikànischa Kìnschtler Bad Bunny uffgnumma hàt. ’S ìsch àui d’ Hàuiptsìnggel vun ìhrem äärschta-n-Àlbum Unstoppable gsìì, wo-n-ìm Joohr 2017 üüssagànga-n-ìsch. Ànna 2018 hàt d’ Karol G dr Latin Grammy Award vu dr Bäschta Näija Kìnschtlera bikumma. Àm Andsjoohr 2018 ìsch ìhr Liad Secreto ìn Zammaschàffa mìt’m Rapper Anuel AA-n-a Hit ìm Làtiinàmerikà worra. Ìm Jüüli 2019 ìsch ìhr Liad China üssagànga, wo sa zamma mìt’m Anuel AA, em J Balvin, em Daddy Yankee un em Ozuna uffgnumma hàt. ’S ìsch ìhr äärscht Müüssikvideo, wo-n-uff YouTube mehr àss aina Milliarda Mol ààglüagt worra-n-ìsch. Ìm Mai 2019 hàt d’ Karol G ìhr zwait Àlbum Ocean loo veräffentliga, wu vor àllem riawiga Liader z’ loosa sìnn. Ìhr Liad Tusa ìm Zammaschàffa
D’ Anastasia Rauch, àui aifàch d’ Anastasia gnännt, ìsch a elsassischa Sangera-n-üss Mìlhüüsa. Ìhr Müüssikschtil ìsch a Mìschung vu Chanson, Pop, Hip-Hop un Soul. Sa sìngt numma-n-uff Frànzeesch. D’ Anastasia Rauch ìsch ìm Elsàss uffgwàcksa. Ìhr Vàtter un Groossvàtter sìnn Amateur-Müüssikànta gsìì. Àls Amateurin hàt d’ Rauch z’äärscht Gitàrra gschpìelt un Punk-Rock gsunga. Schpeeter hàt sa fànga-n-àà Reggae sìnga. Sa hàt Müüssikwìssaschàft gschtudiart. Vor àm Ààfàng vun ìhrer Solokàrriar ìsch d’ Rauch Sangera-n-ìn dr Band Les Dessous de la Vie gsìì, wo mehr àss 300 Konzärta gaa hàt. Ìhra Solokàrriar hàt d’ Rauch ìm Harbscht 2013 ààgfànga. Ìhr äärscht Àlbum Beau Parleur ìsch àm 8. Àwrìl 2013 unter’m Pàriiser Label Musicast ärschìena. Dr Schtiil vum Àlbum ìsch viilfaltig. Doo druff hàt d’ Rauch uff mehrera Konzärta gsunga, un ìsch bii da Faschtschpìeler Francofolies z’ La Rochelle ufftratta. Uff dr Bììhna hàt sa àui zamma mìt’m M, dr Jane Birkin un dr Brigitte Fontaine gsunga. Schpeeter hàt d’ Rauch àls Vokàlìscht àm Àlbum Mauvais Sentiments vum frànzeescha Kìnschtler Batlik mìtgmàcht. S’ Wark ìsch ìm März 2014 üüssagànga. Àm 4. Dezamber 2015 ìsch ìhr zwait Àlbum Aqua Toffana ärschìena. Veräffentligt worra-n-ìsch’s eewafàlls vu Musicast, dàsmol àwwer ìn Pàrtnerschàft mìt’m Schtroossburjer Label #14
Dr William Henry Crain (* 25. Nowamber 1848 z’ Galveston, Texàs; † 10. Hornung 1896 z’ Washington, D.C.) ìsch a àmerikànischer Jurischt un Politiker gsìì. Vu 1885 bis 1896 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr William Henry Crain ìsch ànna 1848 z’ Galveston ìm Süüdoschta vum Bundesschtààt Texàs uff d’ Walt kumma. Ar ìsch dr Suhn gsìì vum William Davis un vu dr Emily Matilda Crain geboorena Blake. D’ Äältra, wo-n-üss New York City gschtàmmt hann, sìnn vor 1936 ìns Texàs üüssgwàndert gsìì. Dr Vàtter ìsch ànna 1854 gschtoorwa, àlso ìsch dr klaina William Henry Crain uff New York City gsanda worra. Därt ìsch’r biim Peter F. Harrington uffgwàcksa un ìsch ìn d’ äffentliga Schüala gànga. Ar hàt a Maischterpriafung àm St. Francis Xavier College bikumma. Ar hàt drnooh z’ Indianola-n-ìm Texàs fànga-n-àà Racht schtudiara un ìsch ànna 1871 àls Rachtsànwàlt züagloo worra. Àls Ànwàlt hàt’r z’äärscht z’ Indianola gschàfft. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Vu 1872 bis 1876 ìsch dr Crain Bezirksànwàlt vum 23. texànischa Grìchtsbezrik gsìì. Vu 1876 bis 1878 ìsch’r Mìtglìed ìm Senàt vum Texàs gsìì. Drnooh hàt’r uff Cuero gwàndelt, wu-n-’r witter àls
S’ Maison de l’Alsace [mɛzɔ̃ də lalzas](info) („Hüüs vum Elsàss“) ìsch a Gebäi àn dr Avenue des Champs-Élysées ìm 8. Arrondissement vu Pàriis. ’S gheert züa dr Öiropäischa Gebiatskäärwerschàft Elsàss un ìsch wia-n-a „elsassischa Botschàft“ ìn dr frànzeescha Hàuiptschtàdt. S’ Maison de l’Alsace lìegt àm Avenue des Champs-Élysées 39, àn dr Süüdsitta vu dr braita Schtrooss un àn dr Kriizung vu dr Rue Marbeuf. D’ Otobüs-Hàltaschtälla La Boétie – Champs-Élysées (Linia 32) lìegt grààd vor àm Gebäi. Biim Maison de l’Alsace ìsch ìsch àui d’ Metro-Hàltaschtälla Franklin D. Roosevelt (Linia 1 un 9). S’ Gebäi ìsch ànna 1900 bàuia worra. Ànna 1968 ìsch’s vu da Generààlräät Owerelsàss un Unt’relsàss fìr 7,8 Millioona Frànka-n-ìwwernumma worra —’s ìsch äbb 9,7 Millioona Öiro ìm Wart vu 2015. Schuu-n-ìn da Joohra 2000 hàt maa s’ Gebäi vum Maison de l’Alsace wälla-n-ärfrìscha. Ìm Jüüni 2008 ìsch a äärscht Projakt vorgschtällt worra. D’ Kùmissioon vum Àlta Pàriis hàt sìch àwwer geega s’ Projakt gschtällt, dänn s’ Glockatìrmla-n-uff’m Dàch hàt solla zärschteert wara. Noh wittera Dischküssioona-n-ìsch schliasslig d’ Zärschteerung vum Glockatìrmla-n-ààgnumma worra. S’ Andprojakt ìsch vum Mìlhüüser Àrkitäcktbüroo DRLW äntwìckelt worra; d’ näija ìnnera-n-Üüsschtàttung hàt d’ Laura Gonzalez gmàcht. D’ Àrweeta hann ìm Friahjoor 2012 ààgfànga. Sa
D’ Rue de Mulhouse (info) („Mìlhüüser-Schtrooss“) ìsch a Schtrooss ìm Mail-Viartel ìm 2. Arrondissement vu Pàriis. Sa fàhrt vum Rue de Cléry 27 bis àm Rue des Jeûneurs 7. Sa ìsch 78 Määter làng un 12 Määter brait. Gnännt ìsch sa noh dr owerelsassischa Schtàdt Mìlhüüsa, wial d’ Handler vu dr Schtrooss Produkta-n-üss dara Schtàdt verkàuift hann (vor àllem Schtoffa un gmoolta Liinwand). Noh-n-era keenigliga Verordnung vum 24. Janner 1843 ìsch d’ Schtrooss ààglajt worra. D’ Àrweeta hann d’ Briader Périer loo màcha, wial sa ìhr Gebäi àm Rue de Cléry 27 mìt dr Petite Rue Saint-Roch (dr hìttiga rue des Jeûneurs) hann wälla verbìnda. Dur a Minìschteriààlverordnung vum 21. Jüüni 1844 ìsch d’ Schtrooss Rue de Mulhausen benännt worra. Schpeeter ìsch dr Namma Rue de Mulhouse worra. Félix Lazare, Louis Lazare: Mulhouse (rue de). In: Dictionnaire administratif et historique des rues de Paris et de ses monuments. 1844, S. 473–474 (französisch, bnf.fr [abgerufen am 29. Juli 2022]). Commons: Rue de Mulhouse z’ Pàriis – Sammlig vo Multimediadateie d’ Rue de Mulhouse ìm Online-Schtroossaverzaichniss vu dr Schtàdtverwàltung Pàriis (frànzeesch, Àrkiiv) 48.868642.34696Koordinate: 48° 52′ 7,1″ N, 2° 20′ 49,1″ O
D’ Rue de Berne („Bärner-Schtrooss“) ìsch a Schtrooss ìm Europe-Viartel ìm 8. Arrondissement vu Pàriis. Sa ìsch noh dr Schwiizer Bundesschtàdt Bärn gnännt. Sa fàhrt vum Rue de Saint-Pétersbourg 3 bis àm Rue de Moscou 35. Sa ìsch 240 Määter làng un 12 Määter brait. Urschprìnglig ìsch d’ Schtrooss „Rue Mosnier“ gnännt gsìì, wial dr Aigatìmmer, wo d’ Ààleegungsàrweeta hàt loo màcha, asoo ghaissa hàt. Unter dam Namma-n-ìsch d’ Schtrooss zwaimol vum Édouard Manet gmolt worra —dr Manet hàt a Warkschtàtt am Rue de Saint-Pétersbourg 4 ghàà—: Manet, La Rue Mosnier aux drapeaux, 1878 Manet, La Rue Mosnier aux paveurs, 1878 Ìhra hìttiga Namma hàt d’ Schtrooss ànna 1884 bikumma. Nr. 1 bis 5: Zäntrum fìr Briafordnaräi, wo ànna 1939 àn dr Schtälla vum Briafzäntrum vum Bàhnhoof Sànkt Lazarüs bàuia worra-n-ìsch. S’ Gebäi hàt dr Àrkitäckt Léon Azéma zaichent; Àm Nr. 14 hàt bis ìn da Joohra 1950 dr Woohrsààger un Schtarnagücker Charles Joseph Fossez gschàfft. Ar ìsch bekànnt gsìì àls „Fakir Birman“. Ìn da Joohra 1930 ìsch’r vum greeschta Tail vu dr Pàriiser Beväälkerung bekànnt gsìì, wia àui vu bediitenda Persäänligkaita. Ar ìsch àwwer waga Betruug verurtailt worra. Félix de Rochegude: Promenades dans toutes les rues de Paris. VIIIe
Dr Robert Lee Henry (* 12. Mai 1864 z’ Linden, Cass County, Texàs; † 9. Jüüli 1931 z’ Houston, Texàs) ìsch a US-àmerikànischer Jurischt un Politiker gsìì. Vu 1897 un 1917 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Robert Lee Henry-n-ìsch ànna 1864 z’ Linden ìm Nordoschta vum Bundesschtààt Texàs uff d’ Walt kumma. Ar ìsch dr Suhn gsìì vum Francis Marion un vu dr Mary E. Henry geboorena Taylor. Ar ìsch àlso a diräkter Noohkumma vum Patrick Henry (1736–1799), wo wahrend dr àmerikànischa Revolüzioon a wìchtiga Rolla gschpìelt hàt. Ar ìsch ìn d’ äffentliga Schüala vu siinera Haimet gànga un hàt ànna 1878 ìns Bowie County gwàndelt. Ànna 1895 hàt’r sìch ìm McLennan County nììdergloo. Bis 1885 hàt dr Henry àn dr Südwäscht-Üniwärsitäät z’ Georgetown gschtudiart. Ar hàt drnooh Racht gschtudiart un ìsch ànna 1886 àls Rachtsànwàlt züagloo worra. Àls Ànwàlt hàt’r z’äärscht fìr a kurza Zitt z’ Texarkana gschàfft. Ìn dr Zwìschazitt hàt’r noch bis 1887 àn dr Üniwärsitäät vum Texàs z’ Austin gschtudiart. Gliichzittlig hàt’r siina politischa Kàrriar ààgfànga, àls Mìtglìed ìn dr Demokrààtischa Pàrtäi. Ìn da Joohra 1890 un 1891 ìsch dr Henry Bìrgermaischter vu Texarkana gsìì. Vu 1891 bis 1893